**SPECIALIEJI REIKALAVIMAI**

1. Išsilavinimo ir darbo patirties reikalavimai:

1.1. išsilavinimas – aukštasis universitetinis išsilavinimas (bakalauro kvalifikacinis laipsnis) arba jam lygiavertė aukštojo mokslo kvalifikacija;

1.2. vadovaujamo darbo patirties trukmė – ne mažiau kaip 3 metai.

**FUNKCIJOS**

1. Atlieka mero nustatytas funkcijas ir pavedimus priskirtoje srityje.

2. Mero pavedimu atstovauja Savivaldybei, bendradarbiaujant su kitomis savivaldybėmis, valstybės ar užsienio šalių institucijomis, kitais juridiniais ir fiziniais asmenimis.

3. Dalyvauja Savivaldybės pasitarimuose, darbo grupių ir komisijų veikloje, gyventojų susitikimuose, seniūnaičių sueigose, apibendrina jų rezultatus, teikia pasiūlymus ir išvadas Savivaldybės merui.

4. Savivaldybės tarybos narių prašymu teikia visą tarybos nario veiklai reikalingą su savivaldybės taryboje nagrinėjamais ar rengiamais nagrinėti klausimais susijusią informaciją.

5. Rengia ir teikia Savivaldybės merui informaciją ir pasiūlymus, susijusius su Savivaldybės tarybos sprendimų projektų rengimu ir įgyvendinimu, priskirtose srityse.

6. Pagal priskirtas sritis tvirtina mero potvarkių ir tarybos sprendimų projektus.

7. Pagal kompetenciją teikia merui siūlymus ir išvadas dėl savivaldybės įmonių ir įstaigų veiklos, viešąsias paslaugas teikiančių subjektų darbo.

8. Teikia merui siūlymus ir išvadas dėl savivaldybės strateginio plano sudarymo ir vykdymo, programų finansavimo ir įgyvendinimo priskirtose srityse.

9. Pagal priskirtas sritis padeda rengti Savivaldybės veiklos ataskaitą bendruomenei ir jos pristatymą.

10. Konsultuoja priskirtos srities klausimais.

11. Pavaduoja Savivaldybės merą vykdydamas visus mero įgaliojimus, išskyrus Lietuvos Respublikos vietos savivaldos įstatyme nustatytas išimtis, mero kasmetinių atostogų, laikino nedarbingumo ar dėl kitų priežasčių merui laikinai neinant savo pareigų.

12. Priima asmenis priskirtos srities klausimais arba prireikus koordinuoja asmenų priėmimą, organizuoja konsultacijas su vietos gyventojais: viešus svarstymus, susirinkimus, forumus, diskusijas ir apklausas.

13. Vykdo kitus nenuolatinio pobūdžio su įstaigos veikla susijusius pavedimus.